Informatīvais ziņojums
Par Eiropas Savienības Transporta, telekomunikāciju un enerģētikas ministru padomes 2024. gada 30. maija sanāksmē izskatāmajiem jautājumiem
I. Sanāksmē izskatāmie jautājumi
Š.g. 30. maijā, Briselē, notiks Eiropas Savienības (turpmāk – ES) Transporta, telekomunikāciju un enerģētikas (turpmāk – TTE) ministru padomes sanāksme. Tās laikā plānots apstiprināt 2024. gada 19. aprīlī izplatīto Beļģijas prezidentūras priekšlikumu “Padomes secinājumiem par ilgtspējīgas elektrotīklu infrastruktūras attīstību” (Draft Council conclusions on Advancing Sustainable Electricity Grid Infrastructure) (turpmāk – Padomes secinājumi), kā arī ir plānotas diskusijas un viedokļu apmaiņa par diviem jautājumiem: “REPowerEU paziņojums: quo vadis (kurp ej)” un “Eiropas zaļais kurss – pašreizējais stāvoklis”. 
Tāpat arī ir paredzēts pievērsties vairākiem informatīviem jautājumiem sadaļā “citi jautājumi”, t.sk. (a) galīgie un atjauninātie nacionālie enerģētikas un klimata plāni (NEKP), (b) Komisijas procedūru saskaņošana attiecībā uz jaudas atlīdzināšanas mehānismu pieņemšanu, (c) “Deklarācija – Ikgadējais politiskais dialogs – Karlovi Vari” un nepieciešamība stiprināt taisnīgu pārkārtošanos reģionos, kurus skārusi dekarbonizācija, (d) Nākamās ES prezidentūras darba programma, (e) Gāzes uzglabāšanas neitralitātes maksas ietekme un nepieciešamība pēc labākas koordinācijas Eiropas līmenī un (f) Biodegvielas krāpšanas profilakse. 
1) Secinājumi par ilgtspējīgu elektrotīklu attīstību
– apstiprināšana 
2024. gada 19. aprīlī Beļģijas prezidentūra nāca klajā ar priekšlikumu Padomes secinājumiem. Padomes secinājumi par elektrotīklu attīstību pievēršas četriem elementiem, kas ir būtiski stratēģiskai elektrotīkla infrastruktūras attīstībai:
1. starpsavienojumi un tirgus integrācija;
2. enerģētiska drošība un enerģētikas infrastruktūras noturība;
3. investīcijas tīklos;
4. atļauju piešķiršanas un citas procedūras.
Padomes secinājumi ir sadalīti četrās daļās:
I. Ceļā uz koordinētu, savstarpēji savienotu un integrētu Eiropas elektrotīklu (Towards a coordinated, interconnected and integrated European electricity network);
Šajā sadaļā tiek uzsvērtas vairākas darbības, kuras Eiropas Komisija (turpmāk – Komisija) aicināta īstenot kontekstā ar savstarpēji savienota, integrēta un sinhronizēta Eiropas elektroenerģijas tīkla izšķirošo nozīmi gan elektroenerģijas pārvades, gan elektroenerģijas sadales līmenī, lai nodrošinātu drošu sistēmu, iekšējā tirgus netraucētu darbību, ES konkurētspēju un sociālekonomisko attīstību, kā arī ES enerģētikas un klimata mērķu sasniegšanu.
II. Enerģētiska drošība un enerģētikas infrastruktūras noturība (Energy security and the resilience of energy infrastructure);
Šajā sadaļā uzmanība tiek pievērsta drošības un infrastruktūras noturības elementiem, norādot, ka elektroenerģijas sistēma ir kritiskā infrastruktūra, kuras stabilitāte un noturība veicina Eiropas atvērto stratēģisko autonomiju un konkurētspēju.
III. Atšķirības mazināšana elektrotīkla infrastruktūras investīcijās (Bridging the gap in electricity grid infrastructure investment);
Ņemot vērā bezprecedenta ieguldījumu vajadzības elektroenerģijas tīklos to attīstībai un stiprināšanai, šī sadaļa fokusējās uz investīciju jautājumiem.
IV. Mūsu elektroenerģijas infrastruktūras attīstības mērogs un ātrums (Scale and speed of the development of our electricity infrastructure).
Sadaļā ir uzsvērts, ka tīklu atļauju piešķiršanas procedūru paātrināšana ir ārkārtīgi svarīga, lai paplašinātu un paātrinātu elektroenerģijas infrastruktūras attīstību, kā arī sadaļā tiek aicināts paātrināt atļauju piešķiršanas procesu, racionalizēt konkursu iepirkuma procesus, uzlabot administratīvās spējas un digitalizēt attiecīgos procesus. Papildus, tiek uzsvērta standartizācijas nozīme elektrotīkla attīstības paātrināšanā, izmaksu samazināšanā un ieguldījumu veicināšanā.   
Latvijas nostāja ir nostiprināta nacionālajā pozīcijā Nr. 1 “Par Padomes secinājumiem par ilgtspējīgas elektrotīklu infrastruktūras attīstību”, kuru plānots apstiprināt Ministru kabineta 28. maija sēdē.
Latvija kopumā atbalsta Padomes secinājumu projektu un var atbalstīt to apstiprināšanu š.g. 30. maijā paredzētajā TTE ministru padomē. 
Latvijas ieskatā primāri būtu jāpaātrina vietējo atjaunīgo energoresursu (turpmāk – AER) izmantošana un to tālāka integrācija elektropārvades infrastruktūrā. Tas sniegs ES iespēju palielināt savu energoapgādes drošību un samazināt fosilā kurināmā importu, tādējādi ilgtermiņā samazinot patērētāju izmaksas par enerģiju. 
Latvijas ieskatā elektrotīkla infrastruktūra ir uzskatāma par enerģētikas sektora “zaļās” pārejas pamatu un, pieaugot AER elektroenerģijas ražošanā, pieaug arī nepieciešamība pēc elektroenerģijas pārvades tīkla papildu jaudām.
2) REPowerEU paziņojums: quo vadis (kurp ej)? 
 – viedokļu apmaiņa
Sākoties Krievijas iebrukumam Ukrainā, ES valstu un valdību vadītāji 2022. gada 10. un 11. martā Versaļā pieņēma deklarāciju[footnoteRef:2], kurā izvirzīja šādu mērķi: “iespējami ātri izbeigt ES atkarību no Krievijas gāzes, naftas un ogļu importa”. Saistībā ar sākušos bezprecedenta enerģētikas krīzi ES, kas turpmākajos mēnešos dramatiski ietekmēja ES energoapgādes drošību un izraisīja strauju enerģijas cenu kāpumu visā kontinentā, ES dalībvalstis aicināja Komisiju ierosināt REPowerEU plānu, lai (a) paātrinātu ES atkarības no fosilā kurināmā samazināšanu, ievērojot atsevišķu dalībvalstu situāciju un izvēli attiecībā uz savu energoresursu struktūru; (b) diversificētu energoresursu piegādes un maršrutus; (c) turpinātu attīstīt ūdeņraža tirgu Eiropai; (d) paātrinātu AER attīstību un atļauju piešķiršanas procedūras, lai paātrinātu enerģētikas projektu ieviešanu; (e) pabeigtu un uzlabotu Eiropas gāzes un elektroenerģijas starpsavienojumus; (f) stiprinātu ES ārkārtas rīcības plānošanu energoapgādes drošības jomā un (g) uzlabotu energoefektivitāti. ES dalībvalstis arī norādīja, ka ir jāpastiprina darbs, lai (i) nodrošinātu pietiekamu gāzes uzglabāšanas līmeni, (ii) uzraudzītu un optimizētu elektroenerģijas tirgus darbību; (iii) novirzītu koordinētus ieguldījumus energosistēmās un (iv) uzlabot savienojamību ar ES tuvākajām kaimiņvalstīm. [2:  https://www.consilium.europa.eu/media/54773/20220311-versailles-declaration-en.pdf ] 

Savukārt 2022. gada maijā Komisija pieņēma REPowerEU plānu[footnoteRef:3] ar trim pamatmērķiem: i) taupīt enerģiju; ii) ražot AER un iii) dažādot ES energoapgādi. Komisijas plāna gala mērķis ir vēlākais līdz 2027. gadam pakāpeniski izbeigt atkarību no Krievijas fosilā kurināmā importa. REPowerEU plāns, kura pamatā ir Eiropas zaļais kurss, kopā ar Padomes ārkārtas regulējumu kļuva par Eiropas galvenajiem instrumentiem Krievijas energoresursu importa samazināšanā, un tādējādi tika nodrošināta izeja no krīzes. Šajā sakarā REPowerEU plānā tika izstrādāti īstermiņa pasākumi enerģijas patēriņa samazināšanai, izklāstīts spēcīgs ilgtermiņa satvars energoefektivitātes palielināšanai līdz 2030. gadam un paātrināta AER enerģijas ražošana, lai uzlabotu ES enerģētisko drošību un dekarbonizētu ES ekonomiku. Papildus strukturālajiem pasākumiem, kas ierosināti REPowerEU kontekstā, tika pieņemti arī vairāki pagaidu un ārkārtas noteikumi. [3:  https://eur-lex.europa.eu/legal-content/EN/TXT/?uri=COM%3A2022%3A230%3AFIN] 

Ņemot vērā iepriekš minēto, Beļģijas prezidentūra ir sagatavojusi šādus jautājumus diskusijai:
1. Ar kādiem šķēršļiem jūs saskaraties, pakāpeniski pārtraucot Krievijas enerģijas importu saskaņā ar Versaļas deklarācijas garu un REPowerEU plānu?
Latvijas nostāja ir nostiprināta Informatīvajā ziņojumā “Par Baltijas jūras enerģētiskās drošības tikšanās ietvaros parakstāmo Viļņas deklarāciju”
Latvijas gadījumā elektroenerģijas un dabasgāzes imports no Krievijas jau ir pārtraukts un ierobežots, un faktiski ieviests kopš 2022. gada nogales[footnoteRef:4], un tāpēc saistībā ar šiem energoresursiem mēs nesaskaramies ar būtiskiem šķēršļiem saistībā ar Krievijas enerģijas importa pakāpenisku pārtraukšanu. Vienīgais atlikušais energoresurss, kas ievērojamā proporcijā tiek importēts no Krievijas, ir sašķidrinātā naftas gāze (LPG), ko galvenokārt izmanto kā transporta degvielu un decentralizētu apkuri. Tomēr jāatzīmē, ka kopējais sašķidrinātās naftas gāzes īpatsvars Latvijas energoresursu bilancē ir neliels un veido aptuveni 1,7% no kopējā enerģijas patēriņa. Lai novērstu šo atkarību, Latvija pērn pauda atbalstu ES līmeņa aizliegumam importēt sašķidrināto naftas gāzi no Krievijas un sagaida, ka līdz ar aizlieguma ieviešanu, kas plānota līdz 2024. gada beigām, atlikušais, nenozīmīgais Krievijas energoresursu imports tiks vēl vairāk samazināts.   [4:  Krievijas izcelsmes elektroenerģijas imports ir ierobežots kopš 2022. gada maija, savukārt Krievijas dabasgāzes imports – kopš 2023. gada 1. janvāra] 

Tāpat jāatzīmē, ka Baltijas valstu, tostarp Latvijas, elektropārvades sistēmas turpina darboties sinhronā režīmā ar Krievijas un Baltkrievijas energosistēmām, tāpēc Baltijas valstis turpina saņemt sistēmas stabilitātes, regulēšanas, balansēšanas un ārkārtas reaģēšanas pakalpojumus no Krievijas un Baltkrievijas. Šo pakalpojumu apmaiņa tiks pārtraukta līdz 2025. gada februārim, kad Baltijas valstis pārtrauks sinhronu pārvades tīklu darbību ar Krieviju un Baltkrieviju. Tomēr, tā kā projekts ir plānots vairāk nekā desmit gadus un notiek saskaņā ar grafiku, pašlaik mēs nevaram teikt, ka pastāv kādi šķēršļi, kas saistīti ar atkarības samazināšanu no šiem pakalpojumiem.
2. Kādas papildu iniciatīvas būtu jāuzsāk, lai atbalstītu ES un tās dalībvalstis centienos iespējami ātri izbeigt atkarību no Krievijas fosilā kurināmā?
Latvijas nostāja ir nostiprināta nacionālajā pozīcijā Nr.2 “Par priekšlikumu Eiropas Parlamenta un Padomes Regulai, ar ko groza Regulu (ES) Nr. 1227/2011 un (ES) Nr. 2019/942, lai uzlabotu Savienības aizsardzību pret tirgus manipulācijām enerģijas vairumtirgū un Par priekšlikumu Eiropas Parlamenta un Padomes Regulai, ar ko groza Regulu (ES) 2019/943 un (ES) 2019/942, kā arī Direktīvu (ES) 2018/2001 un (ES) 2019/944, lai uzlabotu Savienības elektroenerģijas tirgus modeli”.
No vidēja termiņa un ilgtermiņa perspektīvas Latvija atbalsta turpmāku atbalstu pārrobežu energoinfrastruktūras paplašināšanai, lai veicinātu AER aktīvu apmaiņu ES enerģijas tirgū un veicinātu AER projektu attīstību valstīs, kur ir ievērojams atlikušais potenciāls šādu resursu kā vēja vai saules enerģijas tālākai attīstībai.
Kopumā, Latvija atbalstītu turpmākus pasākumus, lai samazinātu dabasgāzes importu no Krievijas uz ES valstīm. Īpaši svarīgi būtu ierobežot dabasgāzes importu caur sašķidrinātas dabasgāzes apstrādes termināļiem, kas vairumā gadījumu vēsturiski ir izstrādāti ar mērķi samazināt Eiropas atkarību no Krievijas un veicināt konkurējošo piegādātāju piekļuvi Eiropas enerģijas tirgiem.
3) Eiropas zaļais kurss – pašreizējais stāvoklis
– viedokļu apmaiņa 
Kopš Eiropas zaļā kursa pasludināšanas mazāk nekā pirms pieciem gadiem Komisija un likumdevēji ir izstrādājuši veicinošu rīcībpolitiku un tiesisko regulējumu, lai līdz 2030. gadam sasniegtu noteiktos klimata un enerģētikas mērķrādītājus un saglabātu Eiropas virzību uz klimatneitralitāti un ilgtspējīgu ekonomiku līdz 2050. gadam. Piebilstams, ka neilgi pēc stāšanās amatā Komisijas priekšsēdētāja Urzula fon der Leiena izziņoja Eiropas zaļo kursu kā visaptverošu izaugsmes stratēģiju, kuras mērķis ir pārveidot ES par taisnīgu un pārticīgu sabiedrību ar mūsdienīgu, resursefektīvu un konkurētspējīgu ekonomiku. Šajā stratēģijā Komisija apņēmās risināt enerģētikas, klimata un vides problēmas un līdz 2050. gadam panākt klimatneitralitāti saskaņā ar Parīzes nolīgumu. 
Beļģijas prezidentūras ieskatā, tā kā zaļā pārkārtošanās (clean transition) ir nonākusi līdz īstenošanas posmam, šobrīd galvenā uzmanība ir jāpievērš ātrai un vienotai rezultātu sasniegšanai, pamatojoties uz saskaņotu sistēmu visās ES dalībvalstīs. Beļģijas prezidentūra uzskata, ka vienlaikus ir iespējams vēl vairāk stiprināt pašreizējo Eiropas zaļā kursa satvaru, lai efektīvāk veicinātu ES globālo konkurētspēju.
Beļģijas prezidentūra uzsver, ka ir nepieciešama turpmāka ekonomikas elektrifikācija, lai visas nozares varētu sasniegt zaļā kursa mērķus, palielināt konkurētspēju un nodrošināt taisnīgu pārkārtošanos visiem. Tāpēc elektroenerģijas tīklu attīstībai un labi funkcionējošai Eiropas Enerģētikas savienībai arī turpmāk būs būtiska nozīme. Attiecībā uz iekšējā elektroenerģijas tirgus darbību pēdējos gados ir panākts ievērojams progress, pārskatot elektroenerģijas tirgus regulējumu. Tomēr pāreja uz pilnībā dekarbonizētu energosistēmu radīs papildu problēmas.  
Ņemot vērā iepriekš minēto, Beļģijas prezidentūra ir sagatavojusi šādus jautājumus diskusijai:
1. Kā mēs varam paātrināt 2030. gada energoefektivitātes un atjaunojamās enerģijas mērķu īstenošanu? Vai uzskatāt, ka ir vajadzīga turpmāka ES politika, tiesību akti, ieteikumi vai īpaši finansēšanas mehānismi, lai palīdzētu jums (dalībvalstīm) sasniegt šos mērķus?
Latvijas nostāja ir nostiprināta nacionālajā pozīcijā Nr. 3 “Par priekšlikumu Eiropas Parlamenta un Padomes direktīvai, ar ko groza Direktīvu (ES) 2018/2001 par no atjaunojamajiem energoresursiem iegūtas enerģijas izmantošanas veicināšanu, Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti”, kā arī nacionālajā pozīcijā Nr. 1 “Par politisko deklarāciju par energoefektivitātes finansēšanu un Eiropas energoefektivitātes finansēšanas koalīciju”.
Latvijas ieskatā papildus jauna ES politika, tiesību akti nav nepieciešami, jo ES dalībvalstīm ir nepieciešams laiks transponēt jau tikko pieņemto likumdošanu un vērtēt, kā ieviestie mehānismi tiks aprobēti. Taču ir nepieciešama Komisijas aktīvāka iesaistīšanās ar tiesību aktos noteikto vadlīniju un konsultāciju sniegšanu, lai konkrētu normu ieviešana būtu harmoniska visā Eiropā. Papildus tam Latvija aicina Komisiju atjaunot klātienes ekspertu tikšanās, jo esošais formāts, piemēram, skaidrot Energoefektivitātes direktīvas (Direktīva (ES) 2023/1791) pantus attālināti ir neefektīvs, jo diskusija ekspertu starpā nenotiek.
Latvija atzinīgi novērtē un izmanto izveidoto Conserted Action EED un Conserted Action RED formātu, kas tiek finansēts ES budžeta instrumentu ietvarā. Šis formāts ļauj Latvijas ekspertiem tikties ar citu ES dalībvalstu kolēģiem formālā un neformālā vidē gan diskutēt par pasākuma ietvaros aktuāliem jautājumiem, gan pārrunāt citu ES dalībvalstu pieredzi un risinājumus specifiskos jautājumos.
Lai Zaļā kursa ietvaros netiktu atstāta iepakaļus kāda sabiedrības grupa, ir svarīgi radīt tādus finanšu atbalsta mehānismus, kas būtu konkrēti vērsti uz konkrētām sabiedrības grupām vai konkrēti risināmiem jautājumiem. Latvijas ieskatā ir nepieciešams veidot konkrētu ES budžeta instrumentu Renovācijas viļņa aktivizēšanai tieši daudzdzīvokļu māju dziļai renovācijai un privātmāju renovācijai un tieši enerģētiskai nabadzībai pakļautām sabiedrības grupām. Šāda instrumenta ietvaros būtu jābūt atvieglotiem nosacījumiem atbalsta programmu izstrādei un saskaņošanai, tai skaitā ar Eiropas Komisiju, vienlaicīgi neļaujot pārkarst būvniecības sektoram. 
Šāda Renovācijas viļņa aktivizēšana attiecīgi dotu iespēju siltumapgādes sektoram turpināt virzīties uz AER īpatsvara palielināšanos savā portfelī, zemas temperatūras siltumapgādes risinājumu ieviešanu, lieljaudas industriālo siltumsūkņu uzstādīšanai un sektora elektrifikācijai. 
Piebilstams, ka elektrotīkla infrastruktūra ir uzskatāma par enerģētikas sektora “zaļās” pārejas pamatu un, pieaugot AER elektroenerģijas ražošanā, pieaug arī nepieciešamība pēc elektroenerģijas pārvades tīkla papildu attīstībai un stiprināšanai, šī sadaļa fokusējās uz investīciju jautājumiem. Tāpēc Latvijai ieskatā ir būtiski nodrošināt, ka nākotnē infrastruktūras stiprināšanai ir pieejams ES līdzfinansējums – galvenokārt CEF (Connecting Europe Facility) (turpmāk – CEF). Latvija uzsver, ka lai pienācīgi reaģētu uz pieaugošajām investīciju vajadzībām sauszemes un atkrastes tīkla attīstības projektos un atbalstītu tās, būtiska loma ir CEF finansējumam.
Siltuma sektora dekarbonizācija:
Š.g. 14.maijā Latvija kopā ar 15 ES dalībvalstīm nosūtīja Eiropas Komisijai ne-papīru par apkures un dzesēšanas sektora lomu 2030.gada un 2040.gada klimata un enerģētikas mērķu kontekstā. Latvijas ieskatā siltumapgādes nozarei ir būtiska nozīme ES virzībā uz 2040. gada klimata mērķu sasniegšanu. Nesenie notikumi arī parādīja šīs nozares potenciālu samazināt atkarību no fosilajiem kurināmajiem un tādējādi stiprināt Eiropas energoapgādes drošību. Vairākas ES dalībvalstis jau veiksmīgi samazināja dabasgāzes patēriņu, pārejot uz AER siltumapgādes nozarē. Saskaņā ar Starptautiskās Enerģētikas aģentūras sniegto informāciju siltumapgādes nozarei un jo īpaši centralizētajai siltumapgādei ir liels dekarbonizācijas potenciāls, kas tomēr lielā mērā netiek izmantots. Ir skaidra vajadzība atraisīt AER ievērojamo potenciālu siltumapgādes nozares dekarbonizācijai jo īpaši centralizētās sistēmās. Papildus esošo sistēmu energoefektivitātes uzlabošanai un jaunu sistēmu izstrādei tas nozīmētu arī pāreju uz atjaunojamiem siltuma avotiem, piemēram, bioenerģiju, liela mēroga siltumsūkņiem, ģeotermālo enerģiju utt. Latvijas ieskatā ES ir jāizstrādā plāns, kā ātri palielināt siltumsūkņu un jo īpaši liela mēroga rūpniecisko siltumsūkņu izmantošanu, kas jāintegrē centralizētās siltumapgādes sistēmās. Pāreja uz siltumsūkņiem ne tikai pavērs ceļu dekarbonizācijai, bet arī veicinās energoapgādes drošību un cīņu pret enerģētisko nabadzību. Latvijas ieskatā elektrifikācija ne vienmēr var būt optimāls risinājums, jo īpaši centralizētās siltumapgādes gadījumā smagos ziemas apstākļos ar zemu ārējo temperatūru. Tāpēc tehnoloģiskās daudzveidības principa ievērošanai būs izšķiroša nozīme, jo citi ilgtspējīgi AER dos būtisku ieguldījumu. Pašreizējie ilgtspējīgie bioenerģijas un biogāzes risinājumi veidos tiltu fosilā kurināmā aizstāšanai ceļā uz dekarbonizāciju, līdz tiks izstrādāti jauni AER neemisiju tehnoloģiju tehnoloģiskie risinājumi centralizētām sistēmām un elektrosistēmas būs pielāgotas jaunajām vajadzībām. Starptautiskās Enerģētikas aģentūras dati liecina, ka Eiropa pašlaik vada AER integrāciju centralizētajā siltumapgādē, aptuveni 25 % no centralizētās siltumapgādes avotiem ražojot no AER. Ir būtiski palielināt jau tā augstos apkures rādītājus, ko veicina AER. Lai tas notiktu, mums ir vajadzīgi skaidri politiskie signāli, īpaši politikas pasākumi un mērķtiecīgs publiskais un privātais finansiālais atbalsts. Tāpēc Latvija aicina Komisiju nākt klajā ar visaptverošu ES siltumapgādes un aukstumapgādes stratēģiju, kas papildinātu diskusijas par 2040. gada klimata mērķiem.
2. Pēc diskusijām par elektrotīkla infrastruktūru, kādi papildu pasākumi (leģislatīvi un/vai funkcionāli) ir vajadzīgi, lai izveidotu īstu Enerģētikas savienību?
Latvijas nostāja ir nostiprināta nacionālajā pozīcijā Nr. 1 “Par Padomes secinājumiem par ilgtspējīgas elektrotīklu infrastruktūras attīstību”, kuru plānots apstiprināt Ministru kabineta 28. maija sēdē. 
Latvijas ieskatā enerģētikas savienības izveidei (būtisks ES suverenitātes pīlārs, kas ļautu eiropiešiem rīkoties kolektīvi) un solidaritātei būtu jākļūst par reālu un funkcionējošu tirgus daļu.
Eiropas AER potenciāls ir plašs, taču, lai to izmantotu, ir vajadzīga noturīga un savstarpēji savienota infrastruktūra. Ieguldījumiem elektrotīklos jābūt ātrākiem salīdzinājumā ar vēsturiskajām tendencēm. Tāpēc ir jāsaglabā un jāstiprina CEF kā infrastruktūras finansēšanas instruments, jo lieli ieguldījumi var nebūt iespējami valsts līmenī.
Eiropas tīkla attīstības plānošana tiek veikta ar tīkla attīstības desmit gadu plānu (Ten-Year Network Development plan jeb TYNDP), tomēr tā izpildes uzraudzība varētu būt lielāka. Latvija uzskata, ka, lai veicinātu plānotās infrastruktūras projektu īstenošanu, varētu uzlabot TYNDP izpildes uzraudzību. Būtu jāapvieno jūras un atkrastes starpsavienojumu plānošana, jo galu galā tiks izveidota vienota pārvades sistēma.
Turklāt jāatzīmē, ka tīklu attīstība ir saskārusies ar ievērojamu sabiedrības opozīciju. Līdz ar to būtu vajadzīga kopēja ES komunikācijas programma un pasākumi, kas varētu veicināt sabiedrības atbalstu pārvades infrastruktūras uzlabošanai, kā arī izmaiņas regulējumā, nosakot vieglākas prasības attiecībā uz iecerētās darbības ietekmes novērtējuma sabiedrisko apspriešanu. 
Latvijas ieskatā ir jāuzlabo tīkla jaudas izmantošana, sekmējot tā efektīvu noslodzi. To varētu panākt, izmantojot attiecīgus programmatūras risinājumus. Lai veicinātu digitalizāciju, būtu jāveic izmaiņas attiecīgajā tīkla kodeksā.
Latvija uzskata, ka tirgus dalībnieki būtu jāstimulē nodrošināt sistēmas pietiekamību, pamatojoties uz izmaksas atspoguļojošu balansēšanas pienākumu, un tirgus būtu jāveido tā, lai ņemtu vērā tīkla fiziskos ierobežojumus.
Piebilstams, ka Latvijas ieskatā ir svarīgi atrast risinājumu valstīm, kurās potenciālais ražošanas apjoms jūrā ievērojami pārsniedz valsts mērogā nepieciešamo. Latvijas ieskatā pastāv daži šķēršļi, kas kavē mūsu spēju kopīgi izmantot Eiropas resursus tādā veidā, kas ir izdevīgs visiem un nodrošina zemākas enerģijas izmaksas ES. Viens no šķēršļiem pēc Latvijas pieredzes ir izmaksu un ieguvumu jautājums. Kā arī Latvijas ieskatā CBCA (Cross-Border Cost Allocation) procedūra lielā mērā ir atkarīga no dalībvalstu spējas vienoties par savu nostāju, kas padara procesu sarežģītu. Latvijas ieskatā viens no risinājuma pakotnes elementiem varētu būt pamatmetodoloģija, ko izmantot gadījumos, kad valstīm ir grūtības vienoties par CBCA.
II. Sadaļa “Citi jautājumi”
a) Galīgie un atjauninātie nacionālie enerģētikas un klimata plāni (NEKP) – pašreizējais stāvoklis
– Komisijas sniegta informācija 
Līdz 2024. gada 22. maijam nav saņemta informācija par šī dienaskārtības punkta ietvaros plānoto. 
Latvijas nostāja: Latvija pieņem zināšanai Komisijas sniegto informāciju.
b) Komisijas procedūru saskaņošana attiecībā uz jaudas atlīdzināšanas mehānismu pieņemšanu – pašreizējais stāvoklis 
– Komisijas sniegta informācija 
Līdz 2024. gada 22. maijam nav saņemta informācija par šī dienaskārtības punkta ietvaros plānoto. 
Latvijas nostāja: Latvija pieņem zināšanai Komisijas sniegto informāciju. 
c) “Deklarācija – Ikgadējais politiskais dialogs – Karlovi Vari” un nepieciešamība stiprināt taisnīgu pārkārtošanos reģionos, kurus skārusi dekarbonizācija 
– Čehijas un Slovākijas delegāciju sniegta informācija 
Š.g. 14. maijā Čehija un Slovākija izplatīja AOB sadaļas jautājuma dokumentu ST 9917/24, kurā ir publicēts Karlovi Vari ikgadējais politiskā dialoga paziņojums (Karlovy Vary Annual Policy Dialogue Statement), kura galvenā tēma ir formulēta “Coal Regions need further support beyond 2027 to leave no one behind!”. 
Latvijas nostāja: Latvija pieņem zināšanai Čehijas un Slovākijas delegāciju sniegto informāciju. 
d) Nākamās ES prezidentūras darba programma
– Ungārijas sniegta informācija 
Līdz 2024. gada 22. maijam nav saņemta informācija par šī dienaskārtības punkta ietvaros plānoto.
Latvijas nostāja: Latvija pieņem zināšanai Ungārijas delegācijas sniegto informāciju. 
e) Gāzes uzglabāšanas neitralitātes maksas ietekme un nepieciešamība pēc labākas koordinācijas Eiropas līmenī
– Austrijas, Čehijas, Ungārijas un Slovākijas sniegta informācija 
AOB sadaļas jautājuma dokuments tika saņemts š.g. 23. maijā. Iesaistītās dalībvalstis sniedza situācijas aprakstu un atzina, ka atzinīgi novērtētu turpmāku viedokļu apmaiņu par gāzes uzglabāšanas neitralitātes maksu, vienlaikus aicinot Komisiju pārdomāt konkrētus pasākumus, lai novērstu turpmāku visa Centrāleiropas un Austrumeiropas reģiona energoapgādes drošības apdraudējumu.


Latvijas nostāja: Latvija pieņem zināšanai sniegto informāciju. 
f) Biodegvielas krāpšanas profilakse 
– Francijas, Vācijas un Nīderlandes ne-papīrs 
Francijas, Vācijas un Nīderlandes ne-papīrs tika izplatīts š.g. 22. maijā. 


Latvijas nostāja: Latvija pieņem zināšanai Francijas, Vācijas un Nīderlandes ne-papīru. 

III. Latvijas delegācija
Delegācijas vadītājs: 	Kaspars Melnis, Latvijas Republikas klimata un enerģētikas ministrs 
Delegācija:		Mārtiņš Kreitus, vēstnieks, Latvijas Republikas pastāvīgās pārstāves ES vietnieks
		Marija Zjurikova, specializētā atašeja – nozares padomniece Latvijas 	Republikas pastāvīgajā pārstāvniecībā ES
		Marta Veiķeniece, padomniece, Latvijas Republikas pastāvīgajā pārstāvniecībā ES
Ēriks Lukšēvics, Ārlietu ministrijas trešais sekretārs
                                              
Klimata un enerģētikas ministrs                                                                          K. Melnis

Valsts sekretāre	L. Kurevska       

AOB Energy Council – 30th of May 2024

NON-PAPER from the delegations of France, Germany and the Netherlands

Biofuels frauds prevention



1) Context

Since the beginning of 2023, imports of biofuels produced from animal fats and used cooking oil from Asia have massively increased in Europe[footnoteRef:1]. This influx raises concerns regarding compliance with European sustainability standards and traceability of these biofuels, potentially impacting biodiversity. Additionally, it threatens the European biofuel industry's viability and undermines the "Fit for 55" agenda. [1:  Sources : French database of biofuels and Union of French Co-products industries analysis] 


The European Commission initiated an investigation into potential fraud related to these imports focusing on the the authenticity of raw materials used and their compliance with the sustainability criteria. Evidence suggests that these biofuels may not originate from advanced raw materials but rather from food resources, posing biodiversity risks and unfair competition. This situation weakens European companies in the sector which have structured themselves to organize the recovery and valorization of sustainable raw materials such as animal fats and used cooking oils, creating a serious risk of hampering the positive dynamic observed along the biofuel raw material value chain in Europe for several years. 

2) Proposition

France, Germany and the Netherlands would like to call on the European Commission to intensify the ongoing investigation, identifying weaknesses in the existing governance system and develop in cooperation with MS strong corrective actions to prevent the entry of fraudulent biofuels on the European market.

We believe it is crucial to strengthen the controls on production units wherever they are located in the world. Consequently, we propose that the certification of the sustainability of biofuels produced in these units will be rejected in case of refusal of access to the premises, of any nature, to the inspecting entities of the competent authorities of the Member States.

The scale of the problem also leads us to believe that the scope of the measure considered must be the European level, hence our wish to encourage and support the Commission’s ongoing investigations as a powerful main actor, and to raise awareness among all the Energy ministers of the European Union at the Energy Council. 

[bookmark: _Hlk166261550][bookmark: _GoBack]AOB TTE (Energy) Council 30 May 2024

The impacts of the gas storage neutrality charge and the need for a better coordination at the European level 

Information from the delegations of Austria, the Czech Republic, Hungary and Slovakia

[bookmark: _Hlk166259115]The gas storage neutrality charge („Gasspeicherumlage“) introduced in Germany in October 2022 to cover the costs associated with the new requirements for gas storage levels has significantly increased costs for gas traders ultimately leading to an increase of gas prices for the consumers. The gas storage levy with its implications on the energy security of the EU has already been presented to the ministers during the Energy Council on March 4th. It was stressed that the increased transit costs disproportionately affect the Central and Eastern European region, making it more difficult for Member States in this region to access gas imports from Western Europe. As a result, this could force some Member States to rely more heavily on gas imports from Russia, potentially increasing their geopolitical dependencies and undermining efforts to diversify energy sources.

Together with the scheduled end of transit of Russian gas via Ukraine by the end of this year, the levy will significantly reduce the security of supply of the whole CEE region and make it more vulnerable towards price fluctuations.

Since March 2024, the gas storage neutrality charge has been broadly discussed including through direct talks between Germany and the main countries affected. Even though several Member States and the European Commission expressed their concerns about the negative impacts and their strong doubts about the legality of the measure, the unilateral decision to extend the contested levy until April 2027 has been taken. In addition, the levy will be raised again from 1, 86 EUR/MWh to 2,50 EUR/MWh as of 1 July 2024. This move further prolongs and deepens negative impacts on market dynamics, and thus, hinders efforts to achieve a more integrated and efficient European gas market

In this regard, we would welcome a further exchange on this matter while also calling on the European Commission to put words into concrete actions in order to solve this situation and prevent further jeopardizing of the energy security of the whole CEE region. 


